CELEX: 22009D0017
Language: sk
Date: 2008-02-05 00:00:00
Title: Rozhodnutie Spoločného výboru EHP č. 17/2009 z  5. februára 2009 , ktorým sa mení a dopĺňa príloha XX (Životné prostredie) k Dohode o EHP

19.3.2009   
            
            
               SK
            
            
               Úradný vestník Európskej únie
            
            
               L 73/55
            
         
      ROZHODNUTIE SPOLOČNÉHO VÝBORU EHP
   č. 17/2009
   z 5. februára 2009,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 122/2008 zo 7. novembra 2008 (1).
            
         
               (2)
            
            
               Smernica Európskeho parlamentu a Rady 2004/35/ES z 21. apríla 2004 o environmentálnej zodpovednosti pri prevencii a odstraňovaní environmentálnych škôd (2) sa má začleniť do dohody.
            
         
               (3)
            
            
               Smernica 2004/35/ES sa vykladá v súlade s rozsahom pôsobnosti dohody so zvláštnym zreteľom na skutočnosť, že ochrana prírody nespadá do rozsahu pôsobnosti dohody,
            
         ROZHODOL TAKTO:
   Článok 1
   Za bod 1h prílohy XX k dohode [nariadenie Európskeho parlamentu a Rady (ES) č. 166/2006] sa vkladá tento bod:
   
               „1i.
            
            
               
                  32004 L 0035: smernica Európskeho parlamentu a Rady 2004/35/ES z 21. apríla 2004 o environmentálnej zodpovednosti pri prevencii a odstraňovaní environmentálnych škôd (Ú. v. EÚ L 143, 30.4.2004, s. 56).
               Ustanovenia smernice sa na účely tejto dohody vykladajú s týmito úpravami:
               
                           a)
                        
                        
                           Bez toho, aby bol dotknutý budúci vývoj určený Spoločným výborom EHP, je potrebné poznamenať, že do Dohody o EHP nie sú začlenené tieto akty Spoločenstva:
                           
                                       i)
                                    
                                    
                                       smernica Rady 79/409/EHS z 2. apríla 1979 o ochrane voľne žijúceho vtáctva (smernica o vtákoch);
                                    
                                 
                                       ii)
                                    
                                    
                                       smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (smernica o biotopoch).
                                    
                                 Preto sa žiadne odkazy na tieto akty nevzťahujú na štáty EZVO.
                        
                     
                           b)
                        
                        
                           Článok 2 ods. 3 sa nevzťahuje na štáty EZVO.
                        
                     
                           c)
                        
                        
                           So zreteľom na štáty EZVO sa pod výrazom ‚chránené druhy a prirodzené biotopy‘ rozumie:
                           Ak tak určí štát EZVO, biotop alebo druhy, alebo typy biotopov alebo druhov, ktoré štát EZVO vymedzí na rovnaké účely, ako sú účely uvedené v oboch smerniciach uvedených v článku 2 ods. 3.“
                        
                     
         Článok 2
   Znenie smernice 2004/35/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 6. februára 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 5. februára 2009
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 339, 18.12.2008, s. 114.
   
      (2)  Ú. v. EÚ L 143, 30.4.2004, s. 56.
   
      (3)  Ústavné požiadavky boli oznámené.